ประกาศจังหวัดเชียงรายประกาศจังหวัดเชียงรายเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙จังหวัดเชียงรายโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่๒.ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศต้องได้รับอนุญาตจากนายอำเภอ๓.กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๓.๑ให้กระทำได้ในวันลอยกระทงซึ่งตรงกับวันขึ้น ๑๔ ค่ำ เดือน ๑๒ (เดือนยี่เหนือ), วันขึ้น ๑๕ค่ำ เดือน ๑๒ (เดือนยี่เหนือ) และวันแรม ๑ ค่ำ เดือน ๑๒ (เดือนยี่เหนือ)ตามปฏิทินจันทรคติไทย โดยโคมลอย โคมควัน หรือวัตถุอื่นใดที่คล้ายคลึงกันให้จุดและปล่อยในช่วงเวลา ๑๐.๐๐ นาฬิกา ถึงเวลา ๑๒.๐๐ นาฬิกา ส่วนโคมไฟหรือวัตถุอื่นใดที่คล้ายคลึงกัน ให้จุดและปล่อยในช่วงเวลา ๒๑.๐๐ นาฬิกา ถึงเวลา๐๑.๐๐ นาฬิกา ของวันถัดไป๓.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยโคมไฟ หรือวัตถุอื่นใดที่คล้ายคลึงกัน ให้จุดและปล่อยในช่วงเวลา๒๑.๐๐ นาฬิกา ถึงเวลา ๐๑.๐๐ นาฬิกา ของวันที่ ๑ มกราคมของทุกปี๔.ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช.๘๐๘/๒๕๕๒ ดังนี้๔.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตรและทำจากวัสดุธรรมชาติ หากตัวโคมมีปริมาตรเกินกว่า ๑ ลูกบาศก์เมตร จะต้องได้รับอนุญาตและปฏิบัติตามเงื่อนไขที่รัฐมนตรีกำหนดตามพระราชบัญญัติการเดินอากาศ(เนื่องจากเข้าลักษณะอากาศยาน)๔.๒ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือกหรือลวดอ่อนเบอร์ ๒๔ (เส้นผ่าศูนย์กลางประมาณ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร๔.๓ห้ามพ่วงหรือผูกติดพลุ ดอกไม้ไฟ ไปกับโคมขณะปล่อย โดยจำนวนการจุดและปล่อยต่อ ๑สถานที่ ใน ๑ วัน หรือใน ๑ เวลา ไม่เกิน ๑๕๐ โคม๕.สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน ต้องเป็นไปตามหลักเกณฑ์ดังนี้๕.๑พื้นที่เฝ้าระวังพิเศษระดับ ๑ (พื้นที่สีแดง) คือ บริเวณแนวขึ้น - ลงสนามบินที่อยู่ห่างจากทางขึ้น - ลงของเครื่องบินห่างข้างละ ๔.๖ กิโลเมตรเป็นระยะทางยาว ๑๘.๕ กิโลเมตร จากหัวทางวิ่งทั้ง ๒ด้านตามรายชื่อหมู่บ้านที่กำหนดตามบัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศที่แนบท้ายประกาศนี้ ห้ามมีการจุดและปล่อยโดยเด็ดขาด๕.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ให้ชัดเจนถึงขอบเขตปริมณฑลในการอนุญาตให้จุดและปล่อย๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด หรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ให้นำบันทึกข้อตกลงความร่วมมือ (Memorandum of Coorperation ; MOC) และแนวทางมาตรการป้องกันและลดความเสียหายจากการปล่อยบั้งไฟของกระทรวงคมนาคมในส่วนที่เกี่ยวข้องกับการป้องกันอันตรายและผลกระทบต่อการเดินอากาศยานมาประกอบการพิจารณาอนุญาตให้จุดและปล่อย โคมลอย โคมไฟ โคมควันหรือวัตถุอื่นใดที่คล้ายคลึงกันด้วย๗.๒ให้ผู้รับอนุญาตจัดให้มีผู้ประสานงานการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งหอบังคับการบินเชียงรายก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากหอบังคับการบินเชียงรายตลอดเวลาที่จุดและปล่อยพร้อมทั้งแจ้งให้หอบังคับการบินเชียงรายทราบเมื่อเสร็จสิ้นการจุดและปล่อย๗.๓การจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน ต้องยื่นขออนุญาตล่วงหน้าก่อนวันจุดและปล่อยไม่น้อยกว่า๑๕ วัน๘.ผู้ใดกระทำการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันนอกสถานที่ที่ได้รับอนุญาตหรือเป็นผู้จัดให้มีสถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันโดยไม่ได้รับอนุญาต หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน และทรัพย์สินของผู้อื่น๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐กันยายน พ.ศ. ๒๕๕๙บุญส่ง เตชะมณีสถิตย์ผู้ว่าราชการจังหวัดเชียงราย[เอกสารแนบท้าย]๑. บัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศแนบท้ายประกาศจังหวัดเชียงราย เรื่อง มาตรการป้องกันและรักษาความปลอดภัยและการดูแลความสงบเรียบร้อยของประชาชน การจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศ(ดูข้อมูลจากภาพกฎหมาย)ปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๓๓/๒๘ ตุลาคม ๒๕๕๙